<https://drive.google.com/drive/folders/1ueTL_yVQsdsDgGtXtbQughBPU1Rb2diK>

В отговор на Ваше писмо изх. № СОА18-ДИ05-2618/31.08.2018г. изпращам следното **становище:**

ОП „Софпроект ОГП“ приема така изработеното Задание за изработване на идеен проект в два варианта за обект „Оформяне на коритото на река Искър с цел предотвратяване на риска от наводнения при високи води за урбанизираната територия на гр. София в участъка от язовир „Панчарево“ до началото на земната корекция при Чепинско шосе“.

Препоръчваме в Заданието към Част Паркоустройство и благоустройство – озеленяване и ландшафт на стр. 9 изречение второ да се замени от две изречения: „Да се съобрази със ЗУЗСО и действащия ОУП на СО, вкл.  концепцията за бъдещия голям Тематичен парк - Воден парк Искър, по отношение на който разработката по това задание ще представлява част от предварителен етап и да се заложи възможност за устройване на пешеходни и велосипедни връзки към улиците и пътищата, за безконфликтно преминаване на хора и диви животни към другите части нагоре и надолу по течението на реката. Да съобрази също действащите ПУП в обхвата на задачата, препоръките от експертната оценка на съществуващата растителност към обекта …“ и т.н.

Воден парк Искър е един от мащабните структуриращи паркове на Столична община по ОУП, но засега няма нито проектна готовност, нито финансови възможности за реализацията му по друг начин освен на етапи и части. Надяваме се във всяка от отделно изгражданите части да се заложат добри и устойчиви предпоставки за свързване и цялостното бъдещо оформяне.

Препоръчваме в участъка на ж.к. Дружба, където реката доближава жилищна територия с най-голяма гъстота на обитаване и общ брой жители, да се изследва по целесъобразност вариант на интегрирано третиране на защитните съоръжения на реката с пътната част на Крайречния булевард, вкл. пешеходните и веломаршрути и подземната техническа инфраструктура.